Эміграцыя (спачатку — у Канстанцiнопаль, а потым — ізноў у Чэхаславакію), новае грамадзянства — і прапанова ад чэхаславацкага Урада прадоўжыць ваенную службу. Без сумневу, гэта адна з самых бліскучых кар’ер нашага земляка на ваеннай службе ў эміграцыі. Пад час Мюнхенскага крызісу 1938 года Сяргей Мікалаевіч з’яўляўся прыхільнікам узброенага супрацьстаяння германскай агрэсіі, і гэта паслужыла падставай для адпраўкі ў адстаўку 1 красавіка 1939-га.